(Aangestuur vanaf Sachalin-eiland)
Sachalin (Russies: Сахалин, [səxɐˈlʲin]; Japannees: 樺太島, Karafuto-tō) is 'n groot eiland in die noordelike Stille Oseaan. Dit is Rusland se grootste eiland en vorm saam met die Koerile die federale deelgebied Sachalin-oblast. Die eiland skei die See van Japan in die suidweste van die See van Ochotsk in die noordooste.
Inheemse naam: Сахалин
Grootste eiland van Rusland
Nasa-Satellietbeeld van Sachalin
Die ligging van Sachalin-eiland in Rusland
Die eiland, wat omtrent 'n vyfde van Japan se grootte is, is in die Russiese Verre-Ooste geleë, aan die ooskus van Rusland en net noord van die Japanse eiland Hokkaido. Dit het 'n oppervlakte van 72 492 km² en het 'n bevolking van sowat 498 000. Die grootste stad is die hoofstad van die oblast, Joezjno-Sachalinsk.
Rusland en Japan het albei in die loop van die 19de en 20ste eeu aanspraak op die eiland gemaak en dit was die rede vir bitter struwelinge tussen die twee lande. Japan het die suidelike deel van die eiland van 1905 tot 1945 beheer.